**ANUNŢ**

**privind iniţierea consultărilor publice asupra proiectului Hotărârii Guvernului pentru aprobarea Regulamentului privind procedura de**

**recunoaștere a grupurilor de producători agricoli**

În scopul asigurării transparenței în procesul decizional, Ministerul Agriculturii, Dezvoltării Regionale și Mediului inițiază, începând cu data de **28 iulie 2020**, procesul de consultare publică a proiectului Hotărârii Guvernului pentru aprobarea Regulamentului privind procedura de recunoaștere a grupurilor de producători agricoli,însoțit de Nota informativă și Analiza impactului de reglementare a proiectului.

Necesitatea elaborării și promovării proiectului de act normativ pentru aprobarea Regulamentului privind procedura de recunoaștere a grupurilor de producători agricoli a fost identificată în procesul de modificare a Legii nr. 312/2013 privind grupurile de producători agricoli și asociațiile acestora, produs prin Legea nr. 92/2020.

*Până în anul 2020*, Regulamentul privind procedura de recunoaștere a grupurilor de producători agricoli era aprobat prin Ordinul Ministrului.

Aprobarea Regulamentului nominalizat prin hotărâre de guvern se efectuează, la propunerea ministerelor de resort, pentru a atinge un nivel mai înalt de transparență, predictibilitate și stabilitate în reglementare, precum și pentru asigurarea garantării unei proceduri de recunoaștere ireproșabile.

Propunerile, sugestiile şi recomandările pe marginea proiectului elaborat pot fi expediate, pînă la data de **10 august 2020**, dnei Eugenia Cîrlig, consultant principal, Direcția politici și programe de dezvoltare rurală, la adresa electronica (eugenia.cirlig@madrm.gov.md), adresa poștală (or. Chişinău, str.Constantin Tănase 9, etajul 7, biroul 710) sau la numărul de telefon 022-204-595.